b'\n_START_ARTICLE_\nElihu Root\n_START_SECTION_\nZgodnje \xc5\xbeivljenje in izobrazba\n_START_PARAGRAPH_\nRoot je bil rojen v Clintonu, v dr\xc5\xbeavi New York. O\xc4\x8de\xc2\xa0Oren Root in mama Nancy Whitney Buttrick\xc2\xa0sta bila po prestalem \xc5\xa1tudiju in njegovi \xc5\xbeelji po fizkulturni izobrazbi prepri\xc4\x8dana, da bi se moral \xc5\xa1olati za duhovnika. Sam se je odlo\xc4\x8dil za vpis na New York University School of Law._NEWLINE_Diplomira leta 1867. Njegov mlaj\xc5\xa1i brat Oren se je odlo\xc4\x8dil za duhovni\xc5\xa1ki poklic in nadaljeval tudi o\xc4\x8detovo profesuro matematike na univerzi\xc2\xa0Hamilton.\n_START_SECTION_\nZakon in dru\xc5\xbeina\n_START_PARAGRAPH_\nPo poklicnem napredku v pravni praksi se poro\xc4\x8di pri 33.letih z Claro Frances Wales (umre 1928) in skupaj imata tri otroke, eno h\xc4\x8der.\xc2\xa0\n_START_SECTION_\nDr\xc5\xbeavni to\xc5\xbeilec in vojni minister\n_START_PARAGRAPH_\nRoot je zadol\xc5\xbeen v javno slu\xc5\xbebo prvi\xc4\x8d, ko je imenovan za dr\xc5\xbeavnega to\xc5\xbeilca vzhodnega okro\xc5\xbeja dr\xc5\xbeave New York._NEWLINE_Kot ob\xc4\x8dasno imenovan in voljen dr\xc5\xbeavni uslu\xc5\xbebenec ni bil vedno na uslugo dr\xc5\xbeavi. Praviloma je takrat se zaposlil kot odvetnik in tako bil vedno v stiku s pravno prakso. \xc5\xa0e posebej kot pravnik se uveljavlja kot vidna in vplivna osebnost, ki pomembno vpliva na dr\xc5\xbeavno politiko zaradi vplivnih klientov.\n_START_SECTION_\nVojni in dr\xc5\xbeavni sekretar\n_START_PARAGRAPH_\nZa \xc4\x8das predsedovanja Williama McKinleya in Theodora Roosvelta (1899\xe2\x80\x931904) postane Root sekretar za vojno. V tem \xc4\x8dasu okrepi izobra\xc5\xbeevanje vojnih \xc4\x8dastnikov. Eno leto posveti pravni praksi, nakar ga ponovno vpokli\xc4\x8dejo v politiko. Po smrti prej\xc5\xa1njega dr\xc5\xbeavnega sekretarja Haya je Roosvelt imenoval Roota na novo mesto. Z naslanjanjem na Ha\xc5\xa1ko mirovno konferenco je pomagal ju\xc5\xbenoameri\xc5\xa1kih dr\xc5\xbeavam priti do dogovora. Sodeloval je z Japonsko, da bi se zmanj\xc5\xa1ala emigracija v ZDA.\xc2\xa0Kot vojni minister se ukvarja predvsem z okrepitvami konfliktnih obmo\xc4\x8dij._NEWLINE_Prispeval je k\xc2\xa0Root\xe2\x80\x93Takahira dogovoru,\xc2\xa0ki je omejil mornarni\xc5\xa1ke utrditve po Tihem oceanu. Podpiral je arbitra\xc5\xbeo pri razre\xc5\xa1evanju mednarodnih sporih. Dogovarjal se je tako z Veliko Britanijo kot z Kanado o meji z Aljasko in pri sporih o ribarjenju na Severnem atlantskem oceanu..\n_START_SECTION_\nZvezni senator\n_START_PARAGRAPH_\nJanuarja 1909\xc2\xa0je\xc2\xa0Root izvoljen za zveznega senatorja ZDA, ki je opravljal delo predstavnika drugega doma zakonodaje od 4.marca 1909 do 4.marca 1915. Bil je tudi \xc4\x8dlan komiteja za pravosodje, a ni \xc5\xbeelel ponovno kandidirati za polo\xc5\xbeaj v letu\xc2\xa01914.\n_START_SECTION_\nSvetovna vojna\n_START_PARAGRAPH_\nLeta 1912 so zaradi njegovega delovanja pri zdru\xc5\xbeevanju narodov skupaj s sodelovanjem in arbitra\xc5\xbeo nagradili Roota z Nobelovo nagrado za mir. _NEWLINE_Ko se je pri\xc4\x8dela prva svetovna vojna je Root nasprotoval predsedniku\xc2\xa0Woodrowu Wilsonu in njegovi politiki nevtralnosti. \xc5\xbdelel je pripraviti ZDA na bli\xc5\xbeajo\xc4\x8do vojno in je podpiral svojega predsednika pri odlo\xc4\x8ditvah za pripravljanje vojske, predvsem pa je \xc5\xbeelel, da ZDA vstopijo v vojno na strani Britanskega imperija in Francije. Leta 1916 je trdil, da so njegova leta sporna za prevzem oblasti[9], a vseeno kandidira za predsednika ZDA, a izgubi volitve v sami stranki.\xc2\xa0_NEWLINE_Leta 1917 pri starosti 72 let se je Root odpravil v Rusijo, ki je pravkar ru\xc5\xa1ila svojega carja. Odpravil se je v imenu Wilsona, da bi se dogovoril z revolucionarno vlado o sodelovanju. Slab mesec je pre\xc5\xbeivel v Petrogradu, a ni bil navdu\xc5\xa1en z opa\xc5\xbeanji. Ker nova vlada ni \xc5\xbeelela spopadov in se ni odlo\xc4\x8dila za nadaljevanje vojne tudi ob ponujeni finan\xc4\x8dni pomo\xc4\x8di ZDA, se Root odlo\xc4\x8di, da ne bo ponudil finan\xc4\x8dne pomo\xc4\x8di novi ruski dr\xc5\xbeavi.\xc2\xa0_NEWLINE_Root je tudi ustanovni predsednik neprofitne organizacije, ki velja za intelektualni center zunanje politike in se imenuje\xc2\xa0Council on Foreign Relations\xc2\xa0in je ustanovljen leta\xc2\xa01918 v New Yorku.\n_START_SECTION_\nKasnej\xc5\xa1a kariera\n_START_PARAGRAPH_\nRoot je podpiral Ligo narodov po koncu prve svetovne vojne, a je imel zadr\xc5\xbeke do dolo\xc4\x8denih stvari. Predvsem so \xc5\xbeeleli \xc4\x8dlanstvo pri katerem bi se ZDA \xc5\xa1e vedno lahko samostojno odlo\xc4\x8dale o vstopu v vojno. ZDA na koncu niso nikoli postale \xc4\x8dlanice, a Root je novo organizacijo izredno podpiral in vlagal napore v komisiji pravnikov, ki so oblikovali Trajno sodi\xc5\xa1\xc4\x8de za mednarodno pravi\xc4\x8dnost. \xc5\xa0e zelo pozno v starosti se je loteval pomembnih mednarodnih pravnih te\xc5\xbeav._NEWLINE_Root je veliko sodeloval z Andrewom Carnegiejem\xc2\xa0glede programov o mednarodnem miru in napredovanju znanosti.\xc2\xa0Bil je tudi med ustanovitelji American Law Institute\xc2\xa0leta 1923 in pomagal pri ustvarjanju\xc2\xa0Ha\xc5\xa1ke Akademije mednarodnega prava na Nizozemskem.\xc2\xa0\n_START_SECTION_\nSmrt in dedi\xc5\xa1\xc4\x8dina\n_START_PARAGRAPH_\nRoot je umrl leta 1937 v\xc2\xa0New York Cityu z dru\xc5\xbeino ob strani. Pogreb je bil preprost. Doma\xc4\x8da rojstna hi\xc5\xa1a se imenuje po njemu in je bila leta 1972 razgla\xc5\xa1ena za nacionalno zgodovinsko znamenitost. Po njemu se imenuje tudi voja\xc5\xa1ka baza._NEWLINE_Elihu Root Gold Medal je nagrada, ki jo podeljujejo \xc5\xa1estim najbolj uspe\xc5\xa1nim civilistom strelcem, ki tekmujejo v National Trophy Rifle ekipni tekmi in so zato ozna\xc4\x8deni kot \xc4\x8dlani ekipe. Prav tako odli\xc4\x8dje dobita tudi trener in kapetan ekipe, tako da odli\xc4\x8dje dobi vseh osem \xc4\x8dlanov ekipe, ki je najuspe\xc5\xa1nej\xc5\xa1a med ekipami civilistov med tekmovalci.'